ኢንስቲትዩቱ  564  ቴክኖሎጂዎችንና መረጃዎችን ማቅረብ መቻሉን አስታወቀ
አዳዲስ የግብርና ቴክኖሎጂዎችንና መረጃዎችን ለተጠቃሚዎች ማቅረቡን የኢትዮጵያ  ግብርና ምርምር ኢንስቲትዩት አስታወቀ ።የኢንስቲትዩቱ  የህዝብ ግንኙነት ኃላፊ አቶ ፍሰሃ ዘገየ ለዋሚኮ እንደገለጹት በ2009 ዓመት ኢንስቲትዩቱ  586  የቴክኖሎጂ መረጃዎች ለተጠቃሚዎች  ለማቅረብ  አቅዶ 564 ቴክኖሎጂዎችና መረጃዎችን በምርምር ማሠራጨት  ችሏል ።እንደአቶ ፍሰሃ ገለጻ ኢንስቲትዩቱ የሚያቀርባቸውን በምርምር የተገኙ አዳዲስ  ቴክኖሎጂዎችን  መሠረት በማድረግም  በአጠቃላይ 69ሺህ 166 ለሚሆኑ የቴክኖሎጂ ተጠቃሚ አርሶ አደሮች በአዳዲስ ቴክኖሎጂዎችና መረጃዎች ላይ  በሰርቶ ማሳያ  የተደገፈ  የክህሎት ሥልጠና  ተሠጥቷል  ።ኢንስቲትዩቱ ተደራሽነቱን ይበልጥ ለማሳደግ የምርምር ውጤቱ ባለተዳረሰባቸው  አካባቢዎች በሆኑት  የደቡብ ፣ ሶማሌና አፋር ክልሎች የምርጥ የሰብል ዝርያዎችን ለአርሶአደሩና ለአርብቶ አደሩ  ለማዳረስ ሲሰራ መቆየቱንም  አቶ ፍስሃ አመልክተዋል ።የኢትዮጵያ  ግብርና ምርምር ኢንስቲትዩት ልማቱ በየደረጃው የሚፈልጋቸውን አማራጭ ቴክኖሎጂዎችን በዓይነት በብዛትና ለማቅረብ ከተለያዩ ዓለም አቀፋዊና አገር አቀፋዊ ተቋማት  ጋር በጋራ  እየሠራ ይገኛል ።